

Lietuvos Respublikos Vyriausybė

**nutarimas**

**Dėl Lietuvos Respublikos Vyriausybės 1992 m. gegužės 12 d. nutarimo nr. 343 „dėl Specialiųjų žemės ir miško naudojimo sąlygų patvirtinimo“ pakeitimo**

2015 m. gruodžio 23 d. Nr. 1400
Vilnius

Lietuvos Respublikos Vyriausybė nutaria:

1. Pakeisti Specialiąsias žemės ir miško naudojimo sąlygas, patvirtintas Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl Specialiųjų žemės ir miško naudojimo sąlygų patvirtinimo“:

1.1. Pakeisti 17 punkto penktąją pastraipą ir ją išdėstyti taip:

„Aerodromo sanitarinės apsaugos zonoje objektų statyba bei rekonstrukcija ir ūkinė veikla šioje zonoje turi būti suderinta su Nacionaliniu visuomenės sveikatos centru prie Sveikatos apsaugos ministerijos (toliau – Nacionalinis visuomenės sveikatos centras) ir Civilinės aviacijos administracija. Teritorijos naudojimas konkrečiai žemės ūkio (laukininkystės, sodininkystės) veiklai turi būti papildomai suderintas su Žemės ūkio ministerija.“

1.2. Pakeisti 68 punktą ir jį išdėstyti taip:

„68. Nuo požeminių, požeminių-antžeminių garažų, atvirų mašinų aikštelių ir techninio aptarnavimo stočių, taip pat įvažiavimų į juos iki gyvenamųjų namų ir visuomeninių pastatų langų, mokyklų, vaikų lopšelių-darželių ir medicinos įstaigų stacionarų teritorijų ribų turi būti šie atstumai:

|  |  |
| --- | --- |
| Objektų, iki kurių nustatomi atstumai, pavadinimas | Atstumas (metrais) |
| nuo garažų ir atvirų mašinų aikštelių, kai mašinų skaičius | nuo techninio aptarnavimo stočių, kai postų skaičius |
| 10 ir mažiau | 11–50 | 51–100 | 101–300 | daugiau kaip 300 | 10 ir mažiau | 11–30 | daugiau kaip 30 |
| Gyvenamieji namai | 10 | 15 | 25 | 35 | 50 | 11 | 25 | 50 |
| Visuomeniniai pastatai | 10 | 10 | 15 | 25 | 25 | 15 | 20 | 20 |
| Vaikų įstaigos | 15 | 25 | 25 | 50 | x | 50 | x | x |
| Medicinos įstaigų stacionarai | 25 | 50 | x | x | x | 50 | x | x |

x – nustatoma suderinus su Nacionaliniu visuomenės sveikatos centru.“

2. Šis nutarimas įsigalioja 2016 m. balandžio 1 dieną.

Ministras Pirmininkas Algirdas Butkevičius

Sveikatos apsaugos ministrė Rimantė Šalaševičiūtė